da da da da da da nb da da da da da da da da da da da da nb nb da de en en
De Gamle tabte en tæt og spændende kamp til Glostrup. - Svanholm Cricketklub
Søndag d. 12. august 2018 kl. 12:35 af Henrik Pfaff
Som man har oplevet det før: Først var de 7, så var de 8, og så endte de med kun at være 7 til kampen mod ærkerivalerne fra Glostrup, selv om der var inviteret til grill efter kampen (uanset hvad resultatet måtte ende med).
Da afbuddet kom på selve spilledagen, måtte holdets manager, Søren Vestergaard, konstatere, at der ikke var flere blandt bruttotruppen, der var i stand til at stille op med så kort varsel og gøre holdet fuldtalligt.
Det kunne i hvert fald ikke være vejret, der afholdt nogen fra at spille på denne pragtfulde lune sommeraften. Kiggede man nærmere på de to holds spillere, så det ud som om, at ingen af holdene ville tabe denne kamp.
Anfører Mickey Lund havde stadig ikke heldet med sig i lodtrækningen, der medførte at De Gamle skulle en tur i marken først på en knastør - og dermed lynhurtig – bane, hvilket ikke gjorde betingelserne bedre for De Gamle med kun 7 mand. Dennis Zachariasson (1 for 26) blev sat til at åbne med Allan Majgaard (0 for 16), men det blev en kort fornøjelse for Allan, der fik leveret en temmelig dyrover. Thomas Vestergaard (2 for 19) tog over med noget større succes. De sidste 2 bowlere blev Michael Petersson (1 for 23) og den sæsondebuterende Martin Søegaard (0 for 35), der desværre blev lidt for dyr. En forklaring kunne måske være, at det er et par sæsoner siden, at han har spillet sidst. Undervejs så det ud som om Glostrup ville komme op i nærheden af 150-160 point, da de efter 10 overs kunne notere 77 point på tavlen, men i den sidste halvdel kom der nogle gærdefald, der lagde en dæmper på Glostrups pointhøst. Så totalen kunne holdes på 126 point, hvilket ikke burde være en helt uoverkommelig opgave.
Desværre for De Gamle mistede vi inden 4. over var bowlet færdig alt for hurtigt 2 gærder. Allan From (5) og Thomas (4) var de uheldige, hvorimod Allan M. (22) havde bedre fat i deres bowlere. Mickey (25*) regnede forkert og nåede kun lige maksimum-scoren, og Martin (19) fik banket sine point ud i sin velkendte stil. De 2 sidste-gærder, Dennis (11) og Michael (21*) skulle nu forsøge at batte sejren med godt 7 overs tilbage. Det så da også længe ud som om det skulle lykkes, indtil Dennis var så uheldig at træde langt ud til legsiden, hvor han blev ramt på skinnerne, og bolden desværre fortsatte ind i gærdet, hvorved vi kun nåede 118 point med lige godt 2 overs tilbage. Havde De Gamle været fuldtallige ville det nok ikke være utænkeligt, at kampen var blevet vundet, men sådan skulle det altså ikke være.
Martin modtager bold fra Steen Thomsen på den knastørre bane
Der håbes og heppes for at få pointene på tavlen til at krybe i vejret
Martin forsøger at finde eventuelle uoverensstemmelser i bogen,
så vi måske alligevel har vundet
Som en trøst kunne spillerne efter kampen som sædvanlig opleve et dejligt grill-bord med herlige pølser samt forskellige lækre salater som tilbehør under ledelse af den trofaste grillmaster, Knud Nordkamp. Tak for mad, Knud.
Le Grand Chef - Knud Nordkamp - ved sit legetøj: Gas-grillen
Så er der dømt spisning
Glostrup 126 for 7 på 19,2 overs
Svanholm 118 for 6 på 17,5 overs.
Fra en - med hensyn til maden - tilfreds, men ikke med kampens resultat, referent